CELEX: 32021D1796
Language: fi
Date: 2021-09-28 00:00:00
Title: Neuvoston päätös (EU) 2021/1796, annettu 28 päivänä syyskuuta 2021, Koillis-Atlantin merellisen ympäristön suojelua koskevalla yleissopimuksella perustetussa komissiossa Euroopan unionin puolesta otettavasta kannasta Pohjois-Atlantin virran ja Evlanov Seamountin merisuojelualueen (NACES-merisuojelualueen) vahvistamista koskevaan päätökseen ja NACES-merisuojelualueen hallinnointia koskevaan suositukseen

12.10.2021   
               
               
                  FI
               
               
                  Euroopan unionin virallinen lehti
               
               
                  L 361/46
               
            
         NEUVOSTON PÄÄTÖS (EU) 2021/1796,
         annettu 28 päivänä syyskuuta 2021,
         Koillis-Atlantin merellisen ympäristön suojelua koskevalla yleissopimuksella perustetussa komissiossa Euroopan unionin puolesta otettavasta kannasta Pohjois-Atlantin virran ja Evlanov Seamountin merisuojelualueen (NACES-merisuojelualueen) vahvistamista koskevaan päätökseen ja NACES-merisuojelualueen hallinnointia koskevaan suositukseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Koillis-Atlantin merellisen ympäristön suojelua koskeva yleissopimus (1), ’yleissopimus’, jonka sopimuspuoli unioni on, tuli voimaan 25 päivänä maaliskuuta 1998. jäljempänä
                  
               
                     (2)
                  
                  
                     Yleissopimuksen 10 artiklan 3 kohdan mukaan yleissopimuksen 10 artiklan 1 kohdalla perustettu komissio, jäljempänä ’OSPAR-komissio’, voi hyväksyä päätöksiä ja suosituksia yleissopimuksen 13 artiklan mukaisesti.
                  
               
                     (3)
                  
                  
                     OSPAR-komission on määrä hyväksyä 1 päivänä lokakuuta 2021 pidettävässä 24. kokouksessaan päätös Pohjois-Atlantin virran ja Evlanov Seamountin merisuojelualueen, jäljempänä ’NACES-merisuojelualue’, vahvistamisesta ja suositus NACES-merisuojelualueen hallinnoinnista.
                  
               
                     (4)
                  
                  
                     OSPAR-komission suunnitellussa päätöksessä vahvistetaan NACES-merisuojelualue ja määritetään sen rajat.
                  
               
                     (5)
                  
                  
                     OSPAR-komission suunnitellulla suosituksella pyritään ohjaamaan sopimuspuolia niiden toimien toteuttamisessa ja hyväksymään toimenpiteitä kyseisen suosituksen liitteessä asetettujen suojelutavoitteiden saavuttamiseksi.
                  
               
                     (6)
                  
                  
                     OSPAR-komission kaksi suunniteltua säädöstä liittyvät läheisesti toisiinsa ja sen vuoksi on asianmukaista, että sama unionin kanta kattaa ne molemmat.
                  
               
                     (7)
                  
                  
                     Suunnitellut säädökset koskevat ympäristönsuojelua, joka kuuluu SEUT 4 artiklan 2 kohdan e alakohdan mukaisesti unionin ja sen jäsenvaltioiden jaetun toimivallan piiriin. Suunnitellut säädökset eivät koske alaa, joka kuuluu suurelta osin unionin sääntöjen soveltamisalaan tällaisen suojelun osalta. Unioni ei aio hyödyntää mahdollisuutta käyttää ulkoista toimivaltaansa näiden säännösten piiriin kuuluvilla aloilla, joilla sen toimivaltaa ei ole toistaiseksi käytetty sisäisesti.
                  
               
                     (8)
                  
                  
                     On aiheellista määrittää kanta, joka otetaan unionin puolesta OSPAR-komissiossa, koska päätös, joka OSPAR-komission on määrä hyväksyä, tulee olemaan unionia sitova,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            OSPAR-komission 24. kokouksessa unionin puolesta otettava kanta on tukea Pohjois-Atlantin virran ja Evlanov Seamountin merisuojelualueen (NACES-merisuojelualueen) vahvistamista koskevan päätöksen ja NACES-merisuojelualueen hallinnointia koskevan suosituksen hyväksymistä.
         
         
            2 artikla
            Unionin edustajat voivat jäsenvaltioita kuullen sopia 1 artiklassa tarkoitetun kannan tarkentamisesta OSPAR-komission 24. kokouksessa tapahtuvan kehityksen valossa paikalla järjestettävien koordinointikokousten aikana ilman uutta neuvoston päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 28 päivänä syyskuuta 2021.
            
               
                  Neuvoston puolesta
               
               
                  Puheenjohtaja
               
               S. KUSTEC
            
         
         
            (1)  EYVL L 104, 3.4.1998, s. 2.